**Ministru kabineta noteikumu projekta**

**„****Grozījumi Ministru kabineta 2013.gada 1.oktobra noteikumos Nr.1029 „Īpaši aizsargājamā kultūras pieminekļa – Turaidas muzejrezervāta –publisko maksas pakalpojumu cenrādis””**

**sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2013.gada 1.oktobra noteikumos Nr.1029 „Īpaši aizsargājamā kultūras pieminekļa – Turaidas muzejrezervāta – publisko maksas pakalpojumu cenrādis”” (turpmāk – Projekts) sagatavots, lai no 2018.gada 1.maija aktualizētu Īpaši aizsargājamā kultūras pieminekļa – Turaidas muzejrezervāta (turpmāk – muzejs) maksas pakalpojumu cenrādi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu un atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik muzejs nodrošina maksas pakalpojumus atbilstoši Ministru kabineta 2013.gada 1.oktobra noteikumiem Nr.1029 „Īpaši aizsargājamā kultūras pieminekļa – Turaidas muzejrezervāta – publisko maksas pakalpojumu cenrādis”.Muzejs apmeklētājiem ir atvērts visu gadu katru dienu, atbilstoši noteiktajam darba laikam vasaras un ziemas sezonā, veicot pētniecības, krājuma, izglītojošo un apmeklētāju apkalpošanas darbu, ēku – pieminekļu saglabāšanu un kultūrvides sakopšanu. Apmeklētāji galvenokārt ierodas aktīvajā tūrisma sezonā, t.i., vasaras sezonā no 1.maija līdz 31.oktobrim. Līdz ar aktīvās tūrisma sezonas beigām apmeklētāju skaits un muzeja publisko maksas pakalpojumu pieprasījums samazinās. Laikā no 1.novembra līdz 30.aprīlim ir noteikts muzeja ziemas piedāvājums, kas apjoma un daudzveidības ziņā ir atbilstoši mazāks nekā vasaras sezonā. Līdz ar to muzeja sniegto publisko maksas pakalpojumu izcenojums noteikts proporcionāli muzeja ziemas piedāvājumam. Pēdējos trīs gados, palielinoties apmeklētāju skaitam no ārvalstīm, muzeja apmeklējumu skaits ir pieaudzis par 4,68 %.Muzeja publisko maksas pakalpojumu cenas nav paaugstinātas kopš 2012.gada, izņemot to, ka saskaņā ar Ministru kabineta 2016.gada 3.maija noteikumiem Nr.284 „Grozījumi Ministru kabineta 2013.gada 1.oktobra noteikumos Nr.1029 „Īpaši aizsargājamā kultūras pieminekļa – Turaidas muzejrezervāta – publisko maksas pakalpojumu cenrādis” tika veikta atsevišķu publisko maksas pakalpojumu cenu noapaļošana līdz apaļiem skaitļiem saistībā ar pakalpojumu cenas konvertēšanu no latiem uz *euro* valūtu, lai novērstu cenas ar sīkiem centiem aiz komata.Piecu gadu laikā ir radīti jauni un pilnveidoti esošie muzeja pakalpojumi, kā arī ieviestas jaunas tehnoloģijas muzeja krājuma, pētniecības un izglītojošajā darbā, muzeja uzturēšanā un attīstībā – būtiski ir paplašināts muzeja piedāvājums apmeklētājiem un uzlabota piedāvājuma kvalitāte, izveidotas piecas jaunas pastāvīgās un informatīvās ekspozīcijas un divi atklātie krājumi, kas iekārtoti vēsturisko ēku restaurētajās telpās un nodrošināta to pieejamība. Ekspozīciju, izstāžu un izglītojošo programmu saturs ir tulkots vairākās svešvalodās, tādējādi paplašinot muzeja pakalpojumu pieejamību plašākam sabiedrības lokam. Muzeja krājuma saglabāšanai un ekspozīciju uzraudzības nodrošināšanai ir atjaunotas muzeja tehniskās apsardzes un videonovērošanas sistēmas, kā arī ugunsgrēka trauksmes signalizācijas sistēmas restaurētajās telpās, krājuma glabātavas aprīkotas ar jauniem plauktiem kolekciju izvietošanai. Līdz ar to ir pieauguši izdevumi, kas saistīti ar mikroklimata uzturēšanu muzeja krājumā un ekspozīcijās, kā arī ar muzeja apmeklētāju apkalpošanas un infrastruktūras pilnveidošanu.Pamatojoties uz iepriekš minēto, Projekta 1.2.apakšpunktā ir nepieciešams paaugstināt muzeja ekspozīciju un izstāžu apmeklējuma cenu: vasaras piedāvājumā (viens apmeklējums pieaugušajiem – 6,00 *euro*) un ziemas piedāvājumā (viens apmeklējums pieaugušajiem – 3,50 *euro*), jo ir mainījušās muzeja tiešās un netiešās izmaksas, kuras veido publisko maksas pakalpojumu izcenojumus.Ņemot vērā sabiedrības intereses un pieprasījumu, ir paplašināts muzeja piedāvājums ar muzeja pastāvīgo ekspozīciju un izstāžu apmeklējumu saistītiem pakalpojumiem, kuru mērķis ir uzlabot apmeklētāju ērtības un apkalpošanas servisa kvalitāti. Projekta 1.3. un 1.4.apakšpunkts paredz muzeja publisko maksas pakalpojumu cenrāža 10.punktu „Muzeja telpu un teritorijas izmantošana” papildināt ar trīs jauniem maksas pakalpojumiem:1) mazā galda noma (muzeja cenrāža 2.pielikuma 10.3.apakšpunkts „Ar muzeja teritorijas izmantošanu kultūras, sporta, tūrisma un citiem pasākumiem saistītā inventāra noma”) – saistībā ar muzeja teritorijas izmantošanu kultūras, sporta, tūrisma un citu pasākumu norisi (Projekta 1.3.apakšpunkts);2) telpu noma (Projekta 1.4.apakšpunkts attiecas uz – nedzīvojamo telpu nomu pārdevējiem, kas realizē preces, izmantojot tirdzniecības automātus) Apmeklētāju centrā – telpa 1.stāvā;3) telpu noma (Projekta 1.4.apakšpunkts attiecas uz – nedzīvojamo telpu nomu pārdevējiem, kas realizē preces, izmantojot tirdzniecības automātus) Turaidas pils galvenajā tornī – telpa 5.stāvā.Projekta 1.4.apakšpunktā minēto telpu noma ir saistīta ar papildus servisa piedāvājumu apmeklētājiem un ir paredzēta kafijas, atspirdzinošo dzērienu un ātro uzkodu automātu izvietošanai un stacionārā tālskata uzlikšanai Gaujas senielejas dabas skatu vērošanai visos gadalaikos. Maksa par šo pakalpojumu – telpu nomu ir noteikta laika posmam – viens mēnesis, piemērojot Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” III.nodaļā „Sniegto maksas pakalpojumu izcenojumu noteikšanas metodika” noteikto.Atbilstoši Ministru kabineta 2017.gada 4.jūlija noteikumu Nr.399 „Valsts pārvaldes pakalpojumu uzskaites, kvalitātes kontroles un sniegšanas kārtība” 17.punktam, apmeklētāju servisa pakalpojumu sniedzēji var izmantot pakalpojuma pieprasījuma kanālus: gan klātienes – ierodoties muzejā un klātienē komunicējot ar atbildīgo speciālistu vai iesniedzot iesniegumu par pakalpojuma pieprasīšanu, gan neklātienes – izmantojot e-pastu, telefonu un pasta starpniecības pakalpojumus. Tā kā šis pakalpojums tiek reti pieprasīts, nav nepieciešama speciāla kanāla izveide.Pamatojoties uz grozījumiem Bērnu tiesību aizsardzības likumā, kas stājās spēkā 2015.gada 29.decembrī, saistībā ar daudzbērnu ģimenes definīciju (likuma 1.panta 16.punkts), Projekta 1.5.apakšpunkts precizē muzeja publisko maksas pakalpojumu cenrāža 2.pielikuma 8.piezīmes redakciju, paredzot, ka par daudzbērnu ģimenes bērnu uzskatāma arī pilngadīga persona, kas nav sasniegusi 24 gadu vecumu, ja tā iegūst vispārējo, profesionālo vai augstāko izglītību.Tā kā aktīvajā muzeja tūrisma sezonā no 1.maija līdz 31.oktobrim ir jāspēj uzņemt un kvalitatīvi apkalpot vairāk apmeklētāju, nekā ziemas periodā no 1.novembra līdz 30.aprīlim, tādēļ Projekta 1.6.apakšpunkts nosaka, ka muzeja cenrāža 2.pielikums tiek papildināts ar jaunu 10.piezīmi, kas nosaka, ka cenai par telpas nomu Turaidas pils galvenajā tornī 5.stāvā vasaras sezonā (no 1.maija līdz 31.oktobrim) tiek piemērots koeficients 3.Lai veicinātu muzeja krājuma, ekspozīciju un izstāžu pieejamību daudzbērnu ģimeņu locekļiem un sekmētu valsts veidoto atbalsta sistēmu daudzbērnu  ģimenēm saņemt atlaides, izvērtējot muzeja budžeta iespējas, Projekta 1.1.apakšpunkts nosaka, ka muzeja cenrāža 1.1. – 1.4., 2.1. – 2.4.apakšpunktā minētajai maksai par pakalpojumu piemēro 50 % atlaidi individuālajam apmeklējumam, uzrādot Latvijas Goda ģimenes apliecību „3+ Ģimenes karte” un personu apliecinošu dokumentu vai daudzbērnu ģimenes statusu apliecinošus dokumentus.Pārējiem muzeja pakalpojumiem cenas nemainās.Projekta 2.punkts nosaka, ka Projekts stājas spēkā 2018.gada 1.maijā.Projektā norādītajiem pakalpojumiem, kas saistīti ar kultūras vēstures izpēti, zinātni vai izglītību pievienotās vērtības nodoklis netiek piemērots saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52.panta](http://likumi.lv/ta/id/253451-pievienotas-vertibas-nodokla-likums#p52) pirmās daļas 17.punkta "d" apakšpunktu (sk. noteikumu pielikuma 1.piezīmi). Pārējiem Projektā norādītajiem pakalpojumiem, kas tieši nav saistīti ar kultūras vēstures izpēti, zinātni vai izglītību, piemēro pievienotās vērtības nodokļa 21 procenta likmi atbilstoši Pievienotās vērtības nodokļa likuma 41.panta pirmās daļas 1.punktam. |
| 3. | Projekta izstrādē iesaistītās institūcijas un publiskas personas kapitālsabiedrības | Muzejs, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz muzeja apmeklētājiem – pieaugušo mērķgrupu – tūristi no Latvijas un ārvalstīm.  |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, tādēļ Projektā noteiktais tiesiskais regulējums būtiski neietekmēs muzeja pieejamību sabiedrībai.Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko maksas pakalpojumu faktisko izmaksu segšanai.Projekta tiesiskais regulējums sabiedrības grupām un institūcijām nemaina tiesības un pienākumus, kā arī veicamās darbības. Līdz ar to administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 320 594 | 90 447 | 1 320 594 | 97 468 | 1 320 594 | 97 468 | 97 468 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 320 594 | 90 447 | 1 320 594 | 97 468 | 1 320 594 | 97 468 | 97 468 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 320 594 | 90 447 | 1 320 594 | 97 468 | 1 320 594 | 97 468 | 97 468 |
| 2.1. valsts pamatbudžets | 1 320 594 | 90 447 | 1 320 594 | 97 468 | 1 320 594 | 97 468 | 97 468 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) pielikumā, kurā norādīta publisko maksas pakalpojumu cenu kalkulācija. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2018.gadā finanšu resursi muzeja izdevumu segšanai ir 1 320 594 *euro*, tajā skaitā ieņēmumi no muzeja maksas pakalpojumiem un citi pašu ieņēmumi veido 760 000  *euro* (57,55 % no muzeja resursiem izdevumu segšanai) un valsts budžeta dotācija no vispārējiem ieņēmumiem ir 560 594 *euro* (42,45 % no muzeja resursiem izdevumu segšanai). Ņemot vērā ieejas maksas paaugstinājumu un cenrādī iekļauto trīs jaunu muzeja maksas pakalpojumu cenas, tiek plānots pašu ieņēmumu pieaugums 2018.gadā par 90 447 *euro*, savukārt 2019.gadā un turpmākajos gados katru gadu par 97468 *euro*. Pašu ieņēmumu plānotais palielinājums 2018.gadā tiks novirzīts muzeja ēku – pieminekļu restaurācijas un atjaunošanas darbu izdevumu segšanai, kā arī restaurētajās ēkās iekārtoto ekspozīciju pieejamības un uzturēšanas izmaksu segšanai, t.i., atbilstoša mikroklimata nodrošināšanai, apsardzes pakalpojumu un komunālo maksājumu segšanai, darbinieku atlīdzībai un citiem ar publisko maksas pakalpojumu sniegšanu saistītiem izdevumiem. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās muzejs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Jurkāne 67971797

turaida.muzejs@apollo.lv